***Ønsker du å bli den nye Sambandsleder Distrikt (SLD) for Norske Redningshunder Hordaland?***

Rollen **Sambandsleder distrikt** (SLD) utløper 31.12.2020 for Hordaland distrikt

Styret i NRH Hordaland skal innstille på ny SLD til NBU.

Avtroppende SLD har stilt seg tilgjengelig for gjenvalg. Styret ønsker allikevel å bekjentgjøre denne muligheten i medlemsmassen og oppfordrer medlemmer til å melde interesse.

Dersom du ønsker å være med i vurderingen i innstillingsprosessen, må du sende en kortfattet søknad om din motivasjon, kompetanse og erfaring til Frank Listøl mailadr: frank.listol@nrh.no innen 15. oktober 2020

I NRHs sambandsinstruks står følgende:

**Arbeidsoppgaver**

SLD skal utføre inspeksjoner som blir pålagt av FLS for å sikre at sambandsutstyret i eget distrikt er operativt og virker etter sin hensikt. • SLD skal også påse at utstyret blir vedlikeholdt på en tilfredsstillende måte i eget distrikt, herunder sikre gode laderutiner. • SLD er ansvarlig for at det føres materielloversikt som viser hvor utstyr i nødnettleveransen i eget distrikt i NRH til enhver tid er plassert. Materielloversikten skal føres i sentral database. • SLD skal til enhver tid ha oversikt over brukere i sitt distrikt som har gjennomført nødnettopplæringen. Oversikten skal føres i sentral database. • SLD skal ha god kunnskap om bruk av nødnett generelt og i FORF-organisasjoner spesielt. • SLD bør informeres og involveres i øvelser arrangert av BA/DI, samt ved eksterne øvelser. • SLD plikter å informere FLS ved brudd på instrukser, retningslinjer og saker som faller inn under samband og sambandsreglement. • SLD skal til enhver tid følge det gjeldende reglementet for sambandstjenesten i FORForganisasjoner. • I tillegg til oppgaver som er nevnt i instruksen kommer de oppgavene FLS til enhver tid pålegger.

For styret i NRH Hordaland

Frank Listøl